Diari Oficial de la Generalitat Valenciana


Sumari del DOGV 4791, del 06-07-2004 (2004/6786)

ACORD de 30 d'abril de 2004, de la Comissió Territorial d'Urbanisme de València, relatiu al PRI de millora de la carretera a Benetússer, el carrer de l'Albufera i el carrer de l'Horta.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   4791

Data del DOGV
:   06-07-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/6786


Data del document
:   30-04-2004

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Paiporta
    * pla d'urbanisme

ACORD de 30 d'abril de 2004, de la Comissió Territorial d'Urbanisme de València, relatiu al PRI de millora de la carretera a Benetússer, el carrer de l'Albufera i el carrer de l'Horta. [2004/E6786]
  
Vist l'expedient remés per l'Ajuntament de Paiporta referit al PRI de millora realitzat sobre l'illa compresa entre la carretera a Benetússer, el carrer de l'Albufera i el carrer de l'Horta, i de conformitat amb els següents, antecedents:
  
Primer
  
El projecte es va sotmetre a informació pública mitjançant acord del Ple municipal, de data 13 de març de 2003, i es va publicar en el Diari Oficial de la Generalitat Valenciana, de data 22 d'abril de 2003 i en el periòdic Levante, de data 3 d'abril de 2003. Després del període d'exposició pública, on no es van presentar al·legacions, es va aprovar provisionalment pel Ple municipal, en data 7 d'octubre de 2003.
  
Segon
  
El projecte consta de memòria informativa, memòria justificativa, plànols d'informació i plànols d'ordenació.
  
Tercer
  
L'objecte del pla de reforma interior és delimitar una unitat d'execució en sòl urbà, que permeta mitjançant una modificació d'alineacions i volums, incloure un nou vial que separe l'illa edificable privada de la zona dotacional, serveis urbans, on en l'actualitat s'ubica una gasolinera.
  
A més, s'inclouen en la unitat d'execució els terrenys confrontants que no es troben urbanitzats.
  
Per a mantenir l'aprofitament donat pel Pla General i tota vegada que s'obri un vial nou s'augmenta una planta l'illa edificable privada.
  
Quart
  
Durant la tramitació de l'expedient s'ha sol·licitat informe al Servei de Vies i Obres de la Diputació de València.
  
En data 14 d'abril de 2003, s'emet informe de la Diputació de València indicant que el tram on es troba l'actuació va ser cedit a l'ajuntament, en data 25 d'abril de 2001, i per això, no és competent per a informar.
  
Cinqué
  
Paiporta compta amb Pla General d'Ordenació Urbana aprovat definitivament per la Comissió Territorial d'Urbanisme, en data 5 de novembre de 1998.
  
Sisé
  
La Comissió Informativa de la Comissió Territorial d'Urbanisme de València, en sessió celebrada el 21 d'abril de 2004, va emetre informe relatiu al projecte que ens ocupa, complint així el que preceptua l'article 23 del Decret 201/2003, de 3 d'octubre, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, conforme al que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en endavant, LRAU).
  
Segon
  
La documentació està completa, a l'efecte del compliment del que preceptua l'article 27 de la LRAU.
  
Tercer
  
La delimitació de la unitat d'execució permet millorar l'ordenació detallada del Pla General d'Ordenació Urbana, establint un vial de seguretat entre l'illa edificable privada i la parcel·la dotacional, servei urbà.
  
L'augment d'una altura, arribant a 6 plantes, no suposa alteració d'importància ja que a les illes confrontants es permet, pel Pla General en algunes zones, aqueixa altura màxima.
  
Es justifica en la documentació el manteniment del mateix aprofitament establit pel Pla General per a l'illa en qüestió.
  
Quart
  
Les determinacions contingudes en el pla de reforma interior es consideren correctes des del punt de vista de les exigències de la política urbanística i territorial de la Generalitat, tal com es recull en l'article 40 de la LRAU.
  
Cinqué
  
En la Comissió Informativa, de data 21 d'abril de 2004, la representant de la Diputació de València indica que s'ha de fer una recomanació en el sentit que l'actuació pretesa hauria d'urbanitzar el front de l'actuació que recau a la carretera de Paiporta a Benetússer en trobar-se en molt mal estat.
  
Sisé
  
La Comissió Territorial d'Urbanisme, a proposta de la directora general de Planificació i Ordenació Territorial, és l'òrgan competent per a emetre dictamen resolutori sobre l'aprovació definitiva dels plans de reforma interior modificatius de l'ordenació estructural, de municipis de menys de 50.000 habitants, de conformitat amb el que disposa l'article 54.2.B de la Llei Reguladora de l'Activitat Urbanística, en relació amb l'article 10.a) del Decret 201/2003, de 3 d'octubre, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista del que antecedeix, la Comissió Territorial d'Urbanisme, en sessió celebrada el dia 30 d'abril de 2004, acorda: aprovar definitivament el pla de reforma interior de millora realitzat sobre l'illa compresa entre la carretera a Benetússer, el carrer de l'Albufera i el carrer de l'Horta, del Pla General d'Ordenació Urbana de Paiporta.
  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'Administració de la Generalitat en el termini d'un mes, comptador a partir del dia següent a la data de la publicació.
  
Tot això sense perjudici que es puga exercir qualsevol altre recurs o acció que estime oportú.
  
València, 30 d'abril de 2004.- El secretari de la Comissió Territorial d'Urbanisme: Álvaro Aleixandre Ortí.